Document ID: 32007R0249

KOMISIJAS REGULA (EK) Nr. 249/2007
(2007. gada 8. marts),
ar kuru groza Regulu (EK) Nr. 1431/94, ar ko nosaka sīki izstrādātus piemērošanas noteikumus Padomes Regulai (EK) Nr. 774/94, ar kuru atklāj dažas Kopienas tarifa kvotas mājputnu gaļai un dažiem citiem lauksaimniecības produktiem, un paredz to pārvaldību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju (1), un jo īpaši tās 6. panta 1. punktu,
ņemot vērā Padomes 1994. gada 29. marta Regulu (EK) Nr. 774/94, ar ko atver dažas Kopienas tarifa kvotas augstākā labuma liellopu gaļai un cūkgaļai, mājputnu gaļai, kviešiem un kviešu un rudzu graudu maisījumam, un klijām, atsijām un pārējiem atlikumiem un paredz to pārvaldi (2), un jo īpaši tās 7. pantu,
tā kā:
(1)
Komisijas Regulas (EK) Nr. 1431/94 (3) I pielikumā paredzētā 1. grupas tarifa kvota ar kārtas numuru 09.4410, kura attiecas uz KN kodiem 0207 14 10, 0207 14 50 un 0207 14 70 (saldēti vistu izcirtņi), ir iedalīta konkrēti Brazīlijai.
(2)
Nolīgumā vēstuļu apmaiņas veidā starp Eiropas Kopienu un Brazīliju, kas noslēgts to sarunu rezultātā, kuras notika saskaņā ar XXIV panta 6. punktu un XXVIII pantu 1994. gada Vispārējā nolīgumā par tarifiem un tirdzniecību (GATT), kas apstiprināts ar Padomes Lēmumu 2006/963/EK (4), ir paredzēta ikgadēja importa tarifa kvota mājputnu gaļai par 2 332 tonnām konkrētiem saldētiem vistu izcirtņiem (KN kodi 0207 14 10, 0207 14 50 un 0207 14 70) ar 0 % likmi.
(3)
Iepriekš minētajai 1. grupas tarifa kvotai jāpieskaita šis daudzums.
(4)
Tādēļ attiecīgi jāgroza Regula (EK) Nr. 1431/94.
(5)
Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1431/94 I pielikumu aizstāj ar šīs regulas pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 8. martā

Labels: 3
17
6